2439/2021

**„Opravy a servisné práce pre IKT zariadenia 2021“**

(Služby)

Nadlimitná zákazka

Verejná súťaž

podľa § 66 ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)

**SÚŤAŽNÉ PODKLADY**

...........................................................

Ing. Ingrid Kútna Želonková, PhD.

kvestorka UK

Súlad súťažných podkladov so zákonom potvrdzuje:

........................................................... ............................................................

 Mgr. Martin Dufala, PhD. Ing. Miroslava Vyšná

 vedúci OCOZ RUK odborný referent OCOZ RUK

[A - Pokyny pre záujemcov 3](#_Toc78969451)

[Časť I. VŠEOBECNÉ INFORMÁCIE 3](#_Toc78969452)

[1. IDENTIFIKÁCIA VEREJNÉHO OBSTARÁVATEĽA 3](#_Toc78969453)

[2. PREDMET ZÁKAZKY 3](#_Toc78969454)

[3. ROZDELENIE PREDMETU ZÁKAZKY 4](#_Toc78969455)

[4. VARIANTNÉ RIEŠENIE 4](#_Toc78969456)

[5. MIESTO A LEHOTA REALIZÁCIE PREDMETU ZÁKAZKY 4](#_Toc78969457)

[6. TYP ZÁKAZKY A ZMLUVA 4](#_Toc78969458)

[7. ZDROJ FINANČNÝCH PROSTRIEDKOV 5](#_Toc78969459)

[8. LEHOTA VIAZANOSTI PONÚK 5](#_Toc78969460)

[Časť II. KOMUNIKÁCIA A VYSVETĽOVANIE 6](#_Toc78969461)

[9. DOROZUMIEVANIE MEDZI VEREJNÝM OBSTARÁVATEĽOM A ZÁUJEMCAMI, UCHÁDZAČMI 6](#_Toc78969462)

[10. VYSVETĽOVANIE A DOPLNENIE SÚŤAŽNÝCH PODKLADOV 7](#_Toc78969463)

[11. DÔVERNOSŤ PROCESU VEREJNÉHO OBSTARÁVANIA 7](#_Toc78969464)

[Časť III. PRÍPRAVA A PREDKLADANIE PONUKY 8](#_Toc78969465)

[12. VYHOTOVENIE PONUKY 8](#_Toc78969466)

[13. JAZYK, MENA A CENY UVÁDZANÉ V PONUKE 8](#_Toc78969467)

[14. ZÁBEZPEKA PONUKY 9](#_Toc78969468)

[15. OBSAH PONUKY 10](#_Toc78969469)

[16. NÁKLADY NA PONUKU 11](#_Toc78969470)

[17. OPRÁVNENOSŤ UCHÁDZAČA 11](#_Toc78969471)

[18. SPÔSOB PREDLOŽENIA PONUKY, MIESTO A LEHOTA NA PREDLOŽENIE PONUKY 12](#_Toc78969472)

[19. DOPLNENIE, ZMENA A ODVOLANIE PONUKY 12](#_Toc78969473)

[20. SPLNENIE PODMIENOK ÚČASTI VO VEREJNOM OBSTARÁVANÍ 12](#_Toc78969474)

[Časť IV.OTVÁRANIE A VYHODNOTENIE PONÚK 13](#_Toc78969475)

[21. OTVÁRANIE A VYHODNOTENIE PONÚK 13](#_Toc78969476)

[22. PRIJATIE PONUKY A UZAVRETIE ZMLUVY 14](#_Toc78969477)

[ČASŤ V. KRITÉRIÁ NA VYHODNOTENIE PONÚK 15](#_Toc78969478)

[25. CELKOVÁ CENA ZA PREDMET ZÁKAZKY 15](#_Toc78969479)

[B – Opis predmetu zákazky 16](#_Toc78969480)

[C – Zoznam príloh 19](#_Toc78969481)

A - Pokyny pre záujemcov

Časť I. VŠEOBECNÉ INFORMÁCIE

##### 1. IDENTIFIKÁCIA VEREJNÉHO OBSTARÁVATEĽA

Názov organizácie: Univerzita Komenského v Bratislave

Adresa organizácie: Šafárikovo nám. 6, P.O.BOX 440, 814 99 Bratislava 1

IČO: 00 397 865

Web: <http://www.uniba.sk>

Kontaktná osoba: Ing. Miroslava Vyšná, odborný referent Oddelenia centrálneho obstarávania zákaziek

 +421 2 9010 2074

 miroslava.vysna@uniba.sk

##### 2. PREDMET ZÁKAZKY

2.1 Názov zákazky:

***Opravy a servisné práce pre IKT zariadenia 2021***

Predmetom zákazky je zabezpečenie opráv a poskytovanie servisných prác pre IKT zariadenia Univerzity Komenského v Bratislave. Podrobnejšie informácie sú k dispozícii v časti B – Opis predmetu zákazky a v Prílohe č. 1 – Podrobný opis predmetu zákazky.

2.2 CPV kód (spoločný slovník obstarávania)

|  |
| --- |
| **Hlavný predmet** |
| Kód CPV | Opis |
| 50300000-8  | Opravy, údržba a súvisiace služby týkajúce sa osobných počítačov, kancelárskeho vybavenie, telekomunikačného a audiovizuálneho vybavenia  |
| 50312600-1  | Údržba a opravy zariadení informačných technológií  |

* 1. Predpokladaná hodnota zákazky je **263 680 EUR bez DPH.**

2.4 Predpokladaná hodnota zákazky bola určená prieskumom trhu, oslovením uchádzačov, ktorí sú podľa § 32 ods. 1, písm. e) oprávnení dodávať tovar, ktorý je predmetom verejného obstarávania. Predpokladaná hodnota zákazky bola určená spôsobom podľa § 6 ods. 5 ZVO. Podklady z prieskumu trhu sú súčasťou dokumentácie z verejného obstarávania

2.5 Predpokladaná hodnota zákazky je maximálna. Verejný obstarávateľ si vyhradzuje právo zmluvu neuzavrieť, ak ponuka úspešného uchádzača bude obsahovať cenu, ktorá je vyššia ako sú finančné možnosti verejného obstarávateľa.

##### 3. ROZDELENIE PREDMETU ZÁKAZKY

3.1 Zákazka nie je rozdelená na časti.

3.2 Uchádzač predloží ponuku na celý predmet zákazky.

3.3 Predmet zákazky verejný obstarávateľ nerozdeľuje z dôvodu, že tvorí komplexný a logický celok. Verejný obstarávateľ po dôkladnom preskúmaní a zvážení následkov možného rozdelenia predmetu zákazky na časti má za to, že ak by došlo k rozdeleniu predmetu zákazky na časti, v rámci ktorých by umožnil uchádzačom predkladať ponuky na samostatné časti predmetu zákazky a v ktorých by napokon mohlo byť viacero rôznych úspešných dodávateľov, tak potreba koordinácie jednotlivých dodávateľov častí zákazky, ktorá by bola pre riadne plnenie celého obstarávaného predmetu zákazky nevyhnutná, by mohla predstavovať vážne riziko ohrozenia riadneho plnenia obstarávanej zákazky.

##### 4. VARIANTNÉ RIEŠENIE

4.1 Verejný obstarávateľ neumožňuje predložiť variantné riešenie vo vzťahu k požadovanému predmetu zákazky.

4.2 Ak súčasťou ponuky bude aj variantné riešenie, nebude takéto riešenie zaradené do vyhodnotenia a bude sa naň hľadieť akoby nebolo predložené.

4.3 Ekvivalenty sa nepovažujú za variantné riešenie.

##### 5. MIESTO A LEHOTA REALIZÁCIE PREDMETU ZÁKAZKY

5.1 Univerzita Komenského v Bratislave, jej fakulty, samostatne hospodáriace súčasti a centrálne financované súčasti.

5.2 Lehota dodania predmetu zákazky:

Predmet zákazky bude poskytovaný 24 mesiacov od nadobudnutia účinnosti zmluvy.

#####  6. TYP ZÁKAZKY A ZMLUVA

6.1 Verejný obstarávateľ rozhodol v súlade s § 66 ods. 7 zákona, že vyhodnotenie splnenia podmienok účasti podľa § 40 zákona a vyhodnotenie ponúk z hľadiska splnenia požiadaviek na predmet zákazky podľa § 53 zákona sa uskutoční po vyhodnotení ponúk na základe kritérií na vyhodnotenie ponúk.

6.2 Výsledkom verejného obstarávania bude uzavretie Rámcovej dohody (ďalej len „dohoda“), ktorá bude uzatvorená medzi verejným obstarávateľom a úspešným uchádzačom.

6.3 Podrobné vymedzenie zmluvných podmienok na realizáciu zákazky tvorí Príloha č. 2 – Rámcová dohoda.

##### 7. ZDROJ FINANČNÝCH PROSTRIEDKOV

7.1 Predmet zákazky bude financovaný z rozpočtu verejného obstarávateľa.

7.2 Vlastná platba bude realizovaná formou bezhotovostného platobného styku, na základe daňového dokladu vystaveného dodávateľom, splatnosť ktorého je 30 dní od jeho doručenia.

##### 8. LEHOTA VIAZANOSTI PONÚK

8.1 Uchádzač je svojou ponukou viazaný od uplynutia lehoty na predkladanie ponúk až do uplynutia lehoty viazanosti ponúk, ktorá je verejným obstarávateľom stanovená do 30.11.2021.

8.2 Verejný obstarávateľ môže predĺžiť lehotu viazanosti ponúk, pokiaľ existujú na predĺženie lehoty viazanosti ponúk objektívne dôvody.

Časť II. KOMUNIKÁCIA A VYSVETĽOVANIE

##### 9. DOROZUMIEVANIE MEDZI VEREJNÝM OBSTARÁVATEĽOM A ZÁUJEMCAMI, UCHÁDZAČMI

* 1. Komunikácia medzi verejným obstarávateľom a záujemcom/uchádzačom sa uskutočňuje v slovenskom alebo českom jazyku výhradne prostredníctvom informačného systému JOSEPHINE, prevádzkovaného na elektronickej adrese: <https://josephine.proebiz.com/>. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.
	2. Uchádzač má možnosť registrovať sa do systému JOSEPHINE na stránke <https://josephine.proebiz.com/> pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Spôsob registrácie je uvedený v knižnici manuálov a odkazov (ikona vpravo hore, vľavo od štátnej vlajky/jazyka používaného v systéme).
	3. [Skrátený návod registrácie](https://store.proebiz.com/docs/josephine/sk/Skrateny_navod_ucastnik.pdf)  Vás rýchlo a jednoducho prevedie procesom registrácie v systéme na elektronizáciu verejného obstarávania JOSEPHINE. Pre lepší prehľad tu nájdete tiež opis základných obrazoviek systému.
	4. Na bezproblémové používanie systému JOSEPHINE je nutné používať jeden z podporovaných internetových prehliadačov:
* Microsoft Internet Explorer verzia 11.0 a vyššia,
* Mozilla Firefox verzia 13.0 a vyššia alebo
* Google Chrome
* Microsoft Edge.
	1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	2. Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie súťažných podkladov a oznámenia o vyhlásení verejného obstarávania, prípadné doplnenie súťažných podkladov, vysvetľovanie predložených ponúk, vysvetľovanie predložených dokladov ako aj komunikácia pri revíznych postupoch medzi verejným obstarávateľom a záujemcami/uchádzačmi a akákoľvek ďalšia, výslovne neuvedená komunikácia v súvislosti s týmto verejným obstarávaním, s výnimkou prípadov, keď to výslovne vylučuje zákon.
	3. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	4. Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

##### 10. VYSVETĽOVANIE A DOPLNENIE SÚŤAŽNÝCH PODKLADOV

10.1 V prípade potreby vysvetliť alebo objasniť údaje uvedené v oznámení o vyhlásení verejného obstarávania, v súťažných podkladoch alebo v inej sprievodnej dokumentácii, môže ktorýkoľvek zo záujemcov požiadať o ich vysvetlenie výlučne prostredníctvom systému JOSEPHINE na elektronickej adrese: <https://josephine.proebiz.com/>.

* 1. Vysvetlenie informácií uvedených v oznámení o vyhlásení verejného obstarávania, v súťažných podkladov alebo inej sprievodnej dokumentácie verejný obstarávateľ oznámi všetkých záujemcom, najneskôr však šesť (6) dní pred uplynutím lehoty na predkladanie ponúk alebo lehoty na predloženie dokladov preukazujúcich splnenie podmienok účasti za predpokladu, že o vysvetlenie záujemca požiada dostatočne vopred.

##### 11. DÔVERNOSŤ PROCESU VEREJNÉHO OBSTARÁVANIA

11.1 Informácie týkajúce sa preskúmavania, vysvetľovania, vyhodnocovania, vzájomného porovnania ponúk a odporúčaní na prijatie ponuky sú dôverné. Členovia komisie na vyhodnotenie ponúk a zodpovedné osoby verejného obstarávateľa nesmú/nebudú počas prebiehajúceho procesu vyhlásenej súťaže poskytovať alebo zverejňovať uvedené informácie o obsahu ponúk ani uchádzačom, ani tretím osobám.

11.2 Informácie, ktoré uchádzač v ponuke označí za dôverné, nebudú zverejnené alebo inak použité bez predošlého súhlasu uchádzača, pokiaľ uvedené nebude v rozpore so zákonom a inými všeobecne záväznými právnymi predpismi/osobitnými predpismi (zákon č. 211/2000 Z. z. slobodnom prístupe k informáciám a o zmene a doplnení niektorých zákonov, zákon č. 215/2004 Z. z. o ochrane utajovaných skutočností a o zmene a doplnení niektorých zákonov atď.).

Časť III. PRÍPRAVA A PREDKLADANIE PONUKY

##### 12. VYHOTOVENIE PONUKY

12.1 Verejný obstarávateľ vyžaduje, aby ponuka bola vyhotovená výlučne v elektronickej forme.

12.2 Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:

12.2.1 V systéme Josephine registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému Josephine a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

* + 1. Nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému Josephine. Autentifikáciu vykoná poskytovateľ systému Josephine a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
		2. Vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
		3. Vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.
		4. Počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.
	1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
	2. Verejný obstarávateľ si vyhradzuje právo požadovať doklady a dokumenty v listinnej podobe v prípade, ak má dôvodné pochybnosti o pravosti/originalite naskenovaných dokumentov alebo v prípade, ak je uchádzač úspešný.

##### 13. JAZYK, MENA A CENY UVÁDZANÉ V PONUKE

13.1 Ponuka sa predkladá v štátnom,(t.j. slovenskom jazyku) resp. v českom jazyku.

13.2 Doklady preukazujúce splnenie podmienok účasti uchádzačov so sídlom mimo územia Slovenskej republiky musia byť predložené v pôvodnom jazyku a súčasne musia byť preložené do štátneho jazyka (t. j. do slovenského jazyka), okrem dokladov predložených v českom jazyku. Ak sa zistí rozdiel v ich obsahu, rozhodujúci bude preklad do štátneho jazyka.

13.3 Uchádzačom navrhovaná zmluvná cena uvedená v ponuke bude vyjadrená v mene EUR, zaokrúhlená na dve (2) desatinné miesta.

13.4 Cena za dodanie predmetu zákazky musí byť stanovená podľa zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 o cenách.

13.5 V cene sú započítané všetky ekonomicky oprávnené náklady a primeraný zisk podľa § 2 a § 3 zákona č. 18/1996 Z. z. o cenách v znení neskorších predpisov a § 3 vyhl. MF SR č. 87/1996 Z. z., ktorou sa vykonáva zákon č. 18/1996 Z. z. o cenách. Súčasťou ceny je aj daň z pridanej hodnoty, príslušná spotrebná daň a pri dovážanom tovare aj clo a iné platby vyberané v rámci uplatňovania nesadzobných opatrení ustanovené osobitnými predpismi.

13.6 Ak je uchádzač platiteľom dane z pridanej hodnoty (ďalej len „DPH“), navrhovanú zmluvnú cenu uvedie v zložení:

* navrhovaná zmluvná cena bez DPH
* výška DPH
* navrhovaná zmluvná cena vrátane DPH

13.7 Ak uchádzač nie je platiteľom DPH, upozorní na túto skutočnosť označením „Nie som platiteľ DPH“.

##### 14. ZÁBEZPEKA PONUKY

14.1 Verejný obstarávateľ vyžaduje na zabezpečenie ponuky zloženie zábezpeky.

14.2 Zábezpeka sa vyžaduje vo výške 8 000,00 EUR.

14.3 Spôsob zloženia zábezpeky:

* zložením finančných prostriedkov uchádzača na bankový účet verejného obstarávateľa
* poskytnutím bankovej záruky
* poistením záruky

Spôsob zloženia zábezpeky si vyberie uchádzač.

14.4 Podmienky zloženia zábezpeky:

14.4.1 zložením finančných prostriedkov na bankový účet verejného obstarávateľa

* finančné prostriedky musia byť zložené v uvedenej čiastke na bankový účet verejného obstarávateľa vedený v:

|  |  |
| --- | --- |
| Banka | Štátna pokladnica |
| IBAN: | SK03 8180 0000 0070 0015 0430 |
| BIC/SWIFT | SPSRSKBA |
| Variabilný symbol | 2439/2021 |
| Doplňujúci údaj | Číslo výzvy vo Vestníku verejného obstarávania |

* finančné prostriedky musia byť pripísané na účet verejného obstarávateľa najneskôr v deň uplynutia lehoty na predkladanie ponúk
* doba platnosti zábezpeky vo forme zloženia finančných prostriedkov na účet verejného obstarávateľa musí byť počas celej lehoty viazanosti ponúk
* súčasťou ponuky uchádzača musí byť výpis z bankového účtu, ktorým uchádzač preukáže, že v prospech účtu verejného obstarávateľa boli poukázané finančné prostriedky vo výške zodpovedajúcej výške zábezpeky

14.4.2 poskytnutím bankovej záruky za uchádzača

* banková záruka za uchádzača môže byť poskytnutá bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou (ďalej len „banka“)
* v záručnej listine musí banka písomne vyhlásiť, že neodvolateľne, bez akýchkoľvek námietok uspokojí verejného obstarávateľa do výšky finančných prostriedkov, ktoré verejný obstarávateľ požaduje ako zábezpeku viazanosti ponuky uchádzača, v prípade, ak uchádzač odstúpi od svojej ponuky v lehote viazanosti ponúk a verejný obstarávateľ písomne banke oznámi svoje nároky z bankovej záruky v lehote platnosti bankovej záruky
* záručná listina musí byť naskenovaná vo formáte .pdf a vložená do elektronickej ponuky v Josephine
* v prípade využitia bankovej záruky doručí uchádzač originál záručnej listiny na adresu verejného obstarávateľa **najneskôr v lehote na predkladanie ponúk**
* doba platnosti a účinnosti bankovej záruky je najmenej počas celej lehoty viazanosti ponúk

14.4.3 poistením záruky

* záručnú listinu vystavuje poisťovňa
* pre podmienky zloženia sa použijú ustanovenia bodu 14.4.2

14.5 Ak bola zábezpeka zložená na účet v banke, verejný obstarávateľ vráti zábezpeku uchádzačom aj s úrokmi, ak ich banka poskytuje.

14.6 Verejný obstarávateľ uvoľní alebo vráti uchádzačovi zábezpeku do siedmich dní odo dňa márneho uplynutia lehoty na doručenie námietky, ak bol uchádzač vylúčený z verejného obstarávania, alebo ak verejný obstarávateľ zruší použitý postup zadávania zákazky, resp. do siedmich dní odo dňa uzavretia dohody.

14.7 Zábezpeka prepadne v prospech verejného obstarávateľa, ak uchádzač odstúpi od svojej ponuky v lehote viazanosti ponúk, alebo ak neposkytne súčinnosť alebo odmietne uzavrieť dohodu v súlade s § 56 zákona.

14.8 V prípade predĺženia lehoty viazanosti ponúk je uchádzač povinný zabezpečiť predĺženie lehoty platnosti zábezpeky až do uplynutia predĺženej lehoty viazanosti ponúk uchádzačov a doklad o tom bezodkladne doručiť verejnému obstarávateľovi.

##### 15. OBSAH PONUKY

15.1 Elektronická ponuka predložená uchádzačom musí obsahovať doklady a dokumenty podľa týchto súťažných podkladov a Výzvy na predkladanie ponúk vo formáte .pdf (ako naskenované originály alebo úradne osvedčené kópie originálov) a vo formáte .xlsx (viď bod 15.2.5)

15.2 Ponuka obsahuje:

15.2.1 ***Identifikačné údaje uchádzača*** (min. obchodné meno, sídlo alebo miesto podnikania, zoznam členov štatutárneho orgánu s uvedením ich mien a priezvisk). V prípade skupiny za každého člena skupiny. Kontaktné údaje uchádzača (telefónne číslo a e-mailová adresa),

15.2.2 ***Obsah ponuky*** (položkový zoznam všetkých dokladov a dokumentov),

15.2.3 ***Potvrdenie o zložení zábezpeky***,

15.2.4 ***Doklady a dokumenty, ktorými uchádzač preukazuje splnenie podmienok účasti*** podľa v Oddielu III.1 Oznámenia o vyhlásení verejného obstarávania alebo vyplnený a podpísaný Jednotný európsky dokument (Príloha č. 5 súťažných pokladov), ktorým uchádzač môže predbežne nahradiť doklady na preukázanie splnenia podmienok účasti určené verejným obstarávateľom, v súlade s § 39 zákona,

15.2.5 ***Návrh dohody vrátane príloh*** v súlade s Prílohou č. 2 – Rámcová dohoda podpísaná uchádzačom, štatutárnym orgánom uchádzača, resp. inou osobou oprávnenou na podpis dohody. Verejný obstarávateľ požaduje od uchádzača v prílohe Rámcovej dohody – Príloha č. 1 Cenová ponuka priložiť aj ako súbor vo formáte .xlsx.

15.2.6 ***Návrh na plnenie kritérií na vyhodnotenie ponúk*** v súlade s Prílohou č. 3 týchto súťažných podkladov podpísaný uchádzačom alebo osobou oprávnenou konať za uchádzača, v prípade skupiny každým členom skupiny alebo osobou/osobami oprávnenými konať za skupinu,

15.2.7 Ak uchádzač nevypracoval ponuku sám, **uvedie identifikačné údaje osoby, ktorej služby alebo podklady pri vypracovaní ponuky využil** (min. meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené).

##### 16. NÁKLADY NA PONUKU

16.1 Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi bez ohľadu na výsledok verejného obstarávania a to aj v prípade, že verejný obstarávateľ neprijme ani jednu z predložených ponúk alebo zruší tento postup zadávania zákazky.

##### 17. OPRÁVNENOSŤ UCHÁDZAČA

17.1 Uchádzačom, ktorý predkladá ponuku môže byť fyzická osoba alebo právnická osoba vystupujúca voči verejnému obstarávateľovi samostatne alebo skupina fyzických osôb/právnických osôb vystupujúcich voči verejnému obstarávateľovi spoločne, ako skupina dodávateľov.

17.2 Uchádzač – skupina dodávateľov - je povinný v ponuke predložiť doklad podpísaný všetkými členmi skupiny o nominovaní vedúceho člena skupiny oprávneného konať v mene ostatných členov skupiny.

17.3 Každý uchádzač môže vo verejnom obstarávaní predložiť iba jednu ponuku. Uchádzač nemôže byť zároveň členom skupiny dodávateľov. Verejný obstarávateľ vylúči uchádzača, ktorý je súčasne členom skupiny dodávateľov.

17.4 V prípade, že bude ponuka skupiny dodávateľov prijatá verejným obstarávateľom, musí táto skupina dodávateľov vytvoriť medzi sebou určitú právnu formu v súlade s platnými právnymi predpismi, ktorá bude zaväzovať zmluvné strany, aby ručili spoločne a nerozdielne za záväzky voči verejnému obstarávateľovi vzniknuté pri realizácii predmetu zákazky a túto právnu formu riadne oznámila verejnému obstarávateľovi ešte pred podpisom dohody.

17.5 Právnická osoba, ktorej zakladateľ, člen alebo spoločník je politická strana alebo politické hnutie sa verejného obstarávania nesmie zúčastniť. Ak takáto právnická osoba predloží ponuku, nebude ju možné zaradiť do vyhodnotenia a bude vylúčená.

##### 18. SPÔSOB PREDLOŽENIA PONUKY, MIESTO A LEHOTA NA PREDLOŽENIE PONUKY

18.1 Ponuka sa predkladá elektronicky prostredníctvom informačného systéme JOSEPHINE na elektronickej adrese: <https://josephine.proebiz.com/> v lehote na predkladanie ponúk. V prípade, ak uchádzač predloží ponuku v papierovej podobe, nebude táto ponuka zaradená do vyhodnotenia a bude uchádzačovi vrátená neotvorená.

18.2 Lehota na predkladanie ponúk je stanovená v bode IV.2.2) Oznámenia o vyhlásení verejného obstarávania.

18.3 Po uplynutí lehoty na predkladanie ponúk prostredníctvom systému JOSEPHINE, systém uchádzača upozorní, že uplynula lehota na predkladanie ponúk a predloženú ponuku nebude možné otvoriť.

##### 19. DOPLNENIE, ZMENA A ODVOLANIE PONUKY

19.1 Uchádzač môže predloženú ponuku dopĺňať, meniť alebo vziať späť do uplynutia lehoty na predkladanie ponúk podľa bodu 18.2. Uchádzač pri odvolaní ponuky postupuje obdobne ako pri vložení prvotnej ponuky novej ponuky ( kliknutím na tlačidlo „Stiahnuť ponuku“ a predložením novej ponuky).

##### 20. SPLNENIE PODMIENOK ÚČASTI VO VEREJNOM OBSTARÁVANÍ

20.1 Uchádzač preukazuje splnenie podmienok účasti v zmysle zákona. Každý uchádzač je povinný predložiť doklady, ktorými preukazuje osobné postavenie podľa § 32 zákona, finančné a ekonomické postavenie podľa § 33 zákona, technickú a odbornú spôsobilosť podľa § 34 zákona a to v rozsahu stanovenom verejným obstarávateľom. Zároveň sa vyžaduje splniť aj ďalšie požiadavky podľa pokynov verejného obstarávateľa.

20.2 Podmienky účasti, ktorých splnenie požaduje verejný obstarávateľ, sú presne definované v Oznámení o vyhlásení verejného obstarávania.

20.3 V súlade s § 39 zákona môže uchádzač predbežne nahradiť doklady na preukázanie splnenia podmienok účasti Jednotným európskym dokumentom (ďalej len „JED“) – Príloha č. 5 súťažných podkladov.

20.4 Verejný obstarávateľ postupuje pri vyhodnotení splnenia podmienok účasti v súlade s § 40 zákona.

Časť IV.OTVÁRANIE A VYHODNOTENIE PONÚK

##### 21. OTVÁRANIE A VYHODNOTENIE PONÚK

21.1 Otváranie ponúk sa uskutoční v súlade s bodom IV.2.2) Oznámenia o vyhlásení verejného obstarávania prostredníctvom aplikácie Microcoft Teams.

* 1. Verejný obstarávateľ dáva do pozornosti, že online otváranie ponúk je považované za mimoriadne opatrenie použité v súlade s odporúčaním Úradu pre verejné obstarávanie v súvislosti so zákazom/obmedzením stretávania väčšieho počtu ľudí v sídle verejného obstarávateľa. Verejný obstarávateľ zároveň ubezpečuje uchádzačov, že otváranie ponúk bude realizované rovnakým spôsobom, ktorý zabezpečuje dodržanie všetkých zásad verejného obstarávania.
	2. Na otváraní ponúk sa môže zúčastniť každý uchádzač, ktorý predložil/doručil ponuku v lehote na predkladanie ponúk a zároveň prostredníctvom systému JOSEPHINE zaslal verejnému obstarávateľovi e- mailovú adresu, ktorú použije na účasť pri online otváraní ponúk. Z dôvodu zachovania princípu rovnakého zaobchádzania, princípu nediskriminácie hospodárskych subjektov a princípu transparentnosti vo verejnom obstarávaní zašle uchádzač verejnému obstarávateľovi uvedenú e- mailovú adresu prostredníctvom systému Josephine v čase od skončenia lehoty na túto e -mailovú adresu uchádzačovi pozvánku na online ponúk, ktorého sa uchádzač zúčastní po kliknutí na text „Pripojiť sa ku schôdzi cez Microsoft Teams“.

Verejný obstarávateľ upozorňuje, že pre účasť na online otváraní je nevyhnutné pripojene na internet a zariadenie umožňujúce prenos zvuku a obrazu (napr. notebook, mobilný telefón s reproduktormi).

Uchádzač môže byť na otváraní zastúpený štatutárnym orgánom alebo členom štatutárneho orgánu uchádzača alebo osobou splnomocnenou na jeho zastupovanie. V prípade účasti skupiny dodávateľov sa na otváraní môžu zúčastniť oprávnení zástupcovia všetkých členov skupiny. Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) sa na otváraní ponúk nemusí preukazovať žiadnym dokladov, poverený zástupca uchádzača preukáže splnomocnením na zastupovanie. V prípade zastúpenia na základe plnomocenstva zašle uchádzač spolu s e-mailovou adresou, ktorú použije na účasť pri online otváraní ponúk, scan plnomocenstva na zastupovanie.

* 1. Komisia bude otvárať ponuky v poradí, v akom boli doručené.
	2. Na otváraní ponúk za účasti uchádzačov sa všetkým zúčastneným zverejnia obchodné mená, sídla alebo miesta podnikania všetkých uchádzačov a ich návrhy na plnenie kritérií. Ostatné údaje uvedené v ponuke sa nezverejňujú.
	3. Verejný obstarávateľ prostredníctvom systému JOSEPHINE pošle všetkým uchádzačom, ktorí

predložili ponuky v lehote na predkladanie ponúk zápisnicu z otvárania ponúk najneskôr do piatich dní odo dňa otvárania ponúk.

* 1. Na otváraní ponúk za účasti uchádzačov sa všetkým zúčastneným zverejnia obchodné mená,

sídla alebo miesta podnikania všetkých uchádzačov a ich návrhy na plnenie kritérií. Ostatné údaje

uvedené v ponuke sa nezverejňujú.

* 1. Ktorýkoľvek uchádzač môže byť komisiou požiadaný o vysvetlenie alebo doplnenie

predložených dokladov (v súlade s § 40 zákona) alebo o vysvetlenie svojej ponuky a ak je to potrebné aj o predloženie dôkazov (v súlade s § 53 ods. 1 zákona), pričom komisia v súlade so zákonom určí lehotu na doručenie vysvetlenia. Vysvetlením nemôže dôjsť k zmene ponuky.

* 1. Ak sa ponuka javí ako mimoriadne nízka, komisia požiada uchádzača v zmysle § 53 ods. 2

zákona o podrobnosti týkajúce sa tej časti ponuky, ktoré sú pre jej cenu podstatné. Uchádzač doručí odôvodnenie mimoriadne nízkej ponuky v lehote určenej verejným obstarávateľom.

* 1. Z procesu vyhodnocovania bude vylúčená ponuka uchádzača v súlade s § 40 ods. 6 a 7 a § 53 ods. 5 zákona- Uchádzač bude elektronicky upovedomený o vylúčení jeho ponuky s uvedením dôvodov a lehoty, v ktorej môže byť doručená námietka.
	2. Verejný obstarávateľ si vyhradzuje právo zrušiť použitý postup zadávania zákazky v súlade s § 57 zákona.

##### 22. PRIJATIE PONUKY A UZAVRETIE ZMLUVY

22.1 Úspešná ponuka je tá, ktorá sa umiestni na prvom mieste (kritérium na vyhodnotenie ponúk) a spĺňa všetky podmienky účasti a požiadavky verejného obstarávateľa, ktoré sú presne vymedzené týmito súťažnými podkladmi a v Oznámení o vyhlásení verejného obstarávania.

22.2 Verejný obstarávateľ je povinný po vyhodnotení ponúk bezodkladne písomne oznámiť všetkým uchádzačom, ktorých ponuky sa vyhodnocovali, výsledok vyhodnotenia ponúk vrátane poradia uchádzačov a súčasne uverejniť informáciu o výsledku vyhodnotenia ponúk a poriadne uchádzačov vo svojom profile vedenom Úradom pre verejné obstarávanie.

22.3 Úspešnému uchádzačovi alebo uchádzačom verejný obstarávateľ oznámi, že jeho ponuku alebo ponuky prijíma. Neúspešnému uchádzačovi v informácii o výsledku vyhodnotenia ponúk uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka. Dátum odoslania informácie o výsledku vyhodnotenia ponúk preukazuje verejný obstarávateľ.

22.4 Uzavretá dohoda nesmie byť v rozpore so súťažnými podkladmi a s ponukou predloženou úspešným uchádzačom.

22.5 Dohoda s úspešným uchádzačom, ktorého ponuka bola prijatá, bude uzavretá v lehote viazanosti ponúk a to najskôr jedenásty deň odo dňa odoslania oznámenia o výsledku vyhodnotenia ponúk, ak neboli uplatnené revízne postupy. Dohoda nadobúda účinnosť deň nasledujúci po dni jej zverejnenia.

22.6 Verejný obstarávateľ nesmie uzavrieť dohodu s uchádzačom, ktorý podľa § 11 ods. 1 zákona má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora nie sú zapísaní v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov.

ČASŤ V. KRITÉRIÁ NA VYHODNOTENIE PONÚK

##### 25. CELKOVÁ CENA ZA PREDMET ZÁKAZKY

25.1 Kritérium na vyhodnotenie ponúk verejný obstarávateľ určil v súlade s § 44 zákona.

25.2 Jediným kritériom na vyhodnotenie ponúk je najnižšia celková cena (celková cena za predmet zákazky v EUR s DPH), uvedená v ponuke uchádzača a v návrhu zmluvy, ktorá je vyjadrená v eurách s DPH. Na prvom mieste sa umiestni ponuka uchádzača s najnižšou ponúkanou cenou.

B – Opis predmetu zákazky

**Opis predmetu zákazky**

Predmetom zákazky je zabezpečenie opráv a poskytovanie servisných prác pre IKT zariadenia Univerzity Komenského v Bratislave.

Servisné práce budú poskytované v režime bežného servisu a urgentného servis a zahŕňajú nasledovné činnosti:

* opravy pre tlačiarne, multifunkčné zariadenia a skenery,
* opravy pre digitálne kopírky,
* opravy pre osobné počítače,
* opravy pre notebooky,
* opravy pre monitory,
* opravy pre tablety, smartphony,
* opravy pre dataprojektory,
* opravy pre servery,
* opravy pre diskové polia,
* opravy pre páskové mechaniky,
* opravy pre aktívne sieťové prvky (switche, routery, accespointy)
* opravy pre telefónne ústredne VoIP,
* opravy pre telefónne ústredne digitálne,
* opravy pre telefónne ústredne analógové,
* revízie nepretržitých zdrojov napájania a motorgenerátorov (elektrocentrály)
* opravy nepretržitých zdrojov napájania a motorgenerátorov (elektrocentrály)
* revízie chladiacich systémov serverovní,
* opravy chladiacich systémov serverovní,
* revízie EPS a požiarneho uzáveru (mesačná, štvrťročná a mesačná, ročná)
* opravy EPS a požiarneho uzáveru,
* opravy pre prístupové a dochádzkové systémy,
* revízie pre prístupové a dochádzkové systémy,
* opravy a revízie pre prístupové a dochádzkové systémy,
* opravy pre pasívne komponenty počítačových sietí LAN,
* doprava paušál – Bratislava,
* doprava paušál – Martin – Vrútky – Blatnica,
* doprava paušál – Modra,
* doprava paušál – Nitra,
* doprava paušál – Štiavnické Bane
	1. ***Cena služby*** za jednotlivé typy pozáručného servisu zahŕňa diagnostiku zariadenia, buď na mieste u verejného obstarávateľa alebo v servisnom stredisku uchádzača, podľa povahy poruchy. Čas technika strávený na ceste musí byť započítaný v nákladoch uchádzača a nemôže byť fakturovaný samostatne ani nesmie byť o tento čas navýšený čas opravy. Výnimku tvorí neoprávnený výjazd podľa bodu 1.8.
	2. ***Cena za dopravu*** je spojená so servisným výjazdom, pričom pre každý servisný zásah je uchádzač oprávnený fakturovať len jeden servisný výjazd a to v paušálne stanovenej výške zo servisného strediska dodávateľa na miesto opravy a späť.

 Zoznam všetkých pracovísk sa nachádza v Prílohe č. 3 Rámcová dohoda.

* 1. ***Cena náhradného dielu*** bude stanovená po vykonaní bezplatnej diagnostiky a stanovení presnej závady zariadenia.

Uchádzač je povinný určiť cenu tovaru – náhradného dielu s ohľadom na vývoj cien porovnateľných tovarov na relevantnom trhu, pričom ak verejný obstarávateľ zistí, že ceny tovarov sú nižšie, než cena stanovená uchádzačom, je povinnosťou uchádzača určiť cenu v sume priemeru medzi tromi najnižšími cenami zistenými na trhu.

* 1. ***Cena práce*** je stanovená pre pracovný deň v pracovných hodinách, pod čím sa rozumie:
* pondelok až piatok (výnimku tvoria štátom schválené štátne sviatky a dni pracovného pokoja, ktoré pripadli na niektorý z týchto dní)
* 8:00 hod. až 17:30 hod.

***1.5*** Uchádzač vykoná diagnostiku a následne zašle verejnému obstarávateľovi najneskôr do 5 dní od nahlásenia závady, prostredníctvom Helpdesk systému záväznú ponuku ktorá bude obsahovať:

• počet servisných hodín x príslušná sadzba pre daný typ zariadenia,

• cena náhradného dielu(ov),

• cena za dopravu za 1 výjazd podľa paušálneho poplatku určeného pre lokalitu, kde sa zariadenia nachádza.

***1.6*** Dĺžka opravy bude stanovená uchádzačom po vykonaní diagnostiky, s prihliadnutím na dodaciu lehotu príslušného náhradného dielu. Pri trvaní opravy viac ako 30 kalendárnych dní, bude uchádzač povinný upozorniť na túto skutočnosť verejného obstarávateľa.

***1.7*** V prípade, že dôjde k nahláseniu opravy na zariadení, ktoré je v záruke, alebo iným spôsobom nepatrí medzi zariadenia, na ktoré sa vzťahuje predmet zákazky, je uchádzač oprávnený účtovať verejnému obstarávateľovi:

 • cenu za dopravu za 1 výjazd podľa paušálneho poplatku určeného pre lokalitu, kde sa zariadenia nachádza,

 • čas technika strávený na mieste servisného zásahu x príslušná sadzba za opravu pre daný typ zariadenia.

***1.8*** Pre každú zo služieb môže verejný obstarávateľ (v cca 5% prípadov) požadovať aj ***urgentný servisný zásah*** s nasledovnými parametrami služby:

* diagnostika zariadenia do 4 pracovných hodín,
* predloženie ponuky na opravu do 6 pracovných hodín,
* realizácia opravy zariadenia v priebehu nasledujúceho pracovného dňa od záväzného potvrdenia ponuky verejným obstarávateľom.

***1.9*** Pokiaľ uchádzač nebude schopný pri zadaní požiadavky na vykonanie servisného zásahu v urgentnom režime vykonať tento typ servisného zásahu pre objektívne príčiny (napr. nedostupnosť náhradného dielu v krátkom čase), upozorní na túto skutočnosť, aj s uvedením dôvodov, verejného obstarávateľa bezodkladne pri zadaní požiadavky na urgentný servisný zásah.

***1.10*** Verejný obstarávateľ si vyhradzuje právo ponuku na opravu zariadenia neprijať a požiadavku na opravu uzavrieť bez vystavenia objednávky resp. čiastkovej zmluvy. V takomto prípade, náklady na dopravu a diagnostiku znáša uchádzač.

1.11 Pre potreby nahlasovania porúch a komunikácie bude primárne využívaný informačný systém (tzv. Helpdesk) pre preberanie servisných udalostí verejného obstarávateľa, ak uchádzač umožní prepojenie svojho systému s Helpdeskom verejného obstarávateľa formou dohodnutého formátu, môže využívať svoj Helpdesk systém, pričom za rozhodujúce sa budú považovať údaje v Helpdesk systéme verejného obstarávateľa. Účelom prepojenia bude automatický vzájomný prenos servisných udalostí medzi oboma systémami tak, aby poverení zamestnanci verejného obstarávateľa pracovali iba so systémom verejného obstarávateľa. V prípade, že uchádzač takýto systém neprevádzkuje alebo ho nie je schopný prepojiť, bude pre tento účel používať systém verejného obstarávateľa.

***1.12*** V prípade požiadavky verejného obstarávateľa a možností uchádzača, na vyžiadanie verejného obstarávateľa stanoví uchádzač cenu za zapožičanie náhradného zariadenia na požadované obdobie, nie však dlhšie ako je dĺžka trvania opravy pôvodného zariadenia.

C – Zoznam príloh

Príloha č. 1 – Podrobný opis predmetu zákazky

Príloha č. 2 – Rámcová dohoda

Príloha č. 3 – Návrh na plnenie kritérií

Príloha č. 4 – Cenová ponuka

Príloha č. 5 – Jednotný európsky dokument

Príloha č. 6 – Identifikačné údaje

Príloha č. 7 – ČV skupina subdodávateľov